joelniklaus/EU_Wikipedias huggingface dataset:
Γιάννης Δρακόπουλος

Ο Γιάννης Δρακόπουλος είναι Έλληνας ηθοποιός του θεάτρου, της τηλεόρασης και του κινηματογράφου, περισσότερο γνωστός για τους κωμικούς ρόλους που έχει ερμηνεύσει. Είναι ιδιαίτερα γνωστός από την επιτυχημένη τηλεοπτική σειρά "Το σόι σου", καθώς και από τη σειρά "Σκερτσάκια" που το 2007 μετονομάστηκε σε "Σφηνάκια".

Βιογραφία 
Γεννήθηκε το 1972, στην Αθήνα. Σπούδασε πολιτικός μηχανικός στο Εθνικό Μετσόβειο Πολυτεχνείο. Όπως αναφέρει και ο ίδιος, κατάλαβε ότι θέλει να ασχοληθεί με το επάγγελμα του ηθοποιού στα χρόνια της φοιτητικής του ζωής, όπου και ήταν μέλος της θεατρικής ομάδας του πανεπιστημίου. Η πρώτη θεατρική παράσταση στην οποία έλαβε μέρος ήταν το "Σακάκι που βελάζει", του Στανισλάβ Στρατίεβ, το 1992. Παράλληλα, υπήρξε αριστούχος απόφοιτος της δραματικής σχολής "Νέο Ελληνικό Θέατρο Γιώργου Αρμένη" το 2002-2005.

Πλέον εργάζεται ως ηθοποιός, σκηνοθέτης συγγραφέας θεατρικών έργων τόσο στον κινηματογράφο, όσο και στην τηλεόραση. Οι περισσότεροι από τους ρόλους που έχει ερμηνεύσει είναι κωμικοί. Είναι ιδιαίτερα γνωστός από την επιτυχημένη τηλεοπτική σειρά "Το Σόι Σου", καθώς και από τη σειρά "Σκερτσάκια" που το 2007 μετονομάστηκε σε "Σφηνάκια", αν και το τηλεοπτικό του ντεμπούτο είχε γίνει λίγα χρόνια πριν, μέσω της σύντομης εμφάνισης στην τότε σειρά του, "Έρωτας με επιδότηση Ο.Γ.Α".

Πέρα από τους κωμικούς ρόλους, έχει πρωταγωνιστήσει στην κινηματογραφική ταινία Οίκτος.

Τηλεόραση

Εξωτερικοί σύνδεσμοι 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες κωμικοί
Τζαγιαπούρα

Η Τζαγιαπούρα είναι παραθαλάσσια πόλη της Ινδονησίας, ευρισκόμενη στο νησί της Νέας Γουινέας. Το 2014 είχε 315.872 κατοίκους.

Ετυμολογία 
Η λέξη Τζαγιαπούρα προέρχεται από τις λέξεις "Τζάγια" που σημαίνει νίκη και "πούρα" που σημαίνει πόλη. Αυτό το όνομα δόθηκε από τον Σουχάρτο μετά την τελευταία νικηφόρα μάχη εναντίον των Ολλανδών το 1962, η οποία έγινε στην πόλη.

Ιστορία 
Πριν από την ενσωμάτωσή της στην αποικιακή κυβέρνηση των Ολλανδών, η θέση της σημερινής Τζαγιαπούρα ήταν γνωστή ως "Νουμπάι".

Στις 7 Μαρτίου 1910, σηκώθηκε η ολλανδική σημαία και ο οικισμός ονομάστηκε "Χολλάντια" (Hollandia). Στην άλλη πλευρά του κόλπου υπήρχε ήδη ένα γερμανικό στρατόπεδο, "Γκερμάνια-Χουκ", ολλανδ. Germania-Huk (γερμανική γωνιά), το οποίο είναι πλέον ακατοίκητο και μέρος της περιφέρειας της Ινδονησίας. Η Χολλάντια ήταν η πρωτεύουσα μιας περιοχής με το ίδιο όνομα στα βορειοανατολικά της Δυτικής Νέας Γουινέας. Το όνομα Χολλάντια χρησιμοποιήθηκε μέχρι το 1962.

Το βόρειο τμήμα της Ολλανδικής Νέας Γουινέας καταλήφθηκε από τις ιαπωνικές δυνάμεις το 1942. Οι συμμαχικές δυνάμεις έδιωξαν τους Ιάπωνες έπειτα από την απόβαση μετά τις 21 Απριλίου 1944. Η περιοχή χρησίμευσε ως έδρα του στρατηγού Ντάγκλας Μακάρθουρ μέχρι την κατάκτηση των Φιλιππίνων τον Μάρτιο του 1945. Πάνω από είκοσι βάσεις των ΗΠΑ ιδρύθηκαν και μισό εκατομμύριο αμερικανικοί στρατιωτικοί μετακινήθηκαν διαμέσου της περιοχής.

Η Τζαγιαπούρα χτυπήθηκε το 1998 από τσουνάμι 15 μέτρων μετά από σεισμό στα ανοιχτά της Παπούα Νέα Γουινέα και συμπεριλάμβανε πολλούς νεκρούς.

Γεωγραφία 

Η τοπογραφία της Τζαγιαπούρα ποικίλλει: έχει κοιλάδες και λόφους, οροπέδια και βουνά έως 700 μέτρα. Η έκταση της περιοχής είναι περίπου 230.000 στρέμματα και χωρίζεται σε πέντε συνοικίες. Περίπου το 30% της περιοχής είναι κατοικημένο, με το υπόλοιπο να αποτελείται από τραχύ έδαφος, βάλτους και ένα προστατευόμενο δάσος. Η μέση θερμοκρασία είναι 29-31,8 ° C.

Παραπομπές 

Πόλεις της Ινδονησίας
Αριστείδης Σοϊλέδης

Ο Αριστείδης Σοϊλέδης (γενν. 8 Φεβρουαρίου 1991, Θήβα) είναι Έλληνας ποδοσφαιριστής, ο οποίος αγωνίζεται ως αριστερός πλάγιος αμυντικός.

Σταδιοδρομία σε συλλόγους 
Ο Σοϊλέδης ξεκίνησε την ποδοσφαιρική του σταδιοδρομία στον Ολυμπιακό. Έκανε το ντεμπούτο του, ως επαγγελματίας, σε αγώνα της Super League εναντίον του Λεβαδειακού κατά τη διάρκεια της σεζόν 2008-2009, αντικαθιστώντας τον Σεμπαστιάν Λέτο. Αναγνωρίζοντας τις δυνατότητές του και για να αποκτήσει την απαιτούμενη εμπειρία, αγωνίστηκε ως δανεικός για δύο διαδοχικές περιόδους, αρχικώς, στον ΟΦΗ και στην συνέχεια στον Λεβαδειακό, όπου δεν κατάφερε να έχει θετικό αντίκτυπο με την επίδοσή του. Στις 31 Αυγούστου 2011, ο Ολυμπιακός ανακοίνωσε την αποδέσμευση του παίκτη, ο οποίος δεν κατόρθωσε να κερδίσει επαρκή χρόνο συμμετοχής με την πρώτη ομάδα. 

Ακολούθως, υπέγραψε συμβόλαιο δύο ετών με τη Δόξα Δράμας στη Football League. Την 1η Αυγούστου 2013, ο 22χρονος μέσος υπέγραψε συμβόλαιο 1+1 έτους με τη Νίκη Βόλου, με στόχο την άνοδο της στην Σούπερ Λιγκ. 

Στις 7 Ιουνίου 2014, υπέγραψε τριετές συμβόλαιο με την ΑΕΚ. Στις 6 Ιουλίου 2016, λύθηκε το συμβόλαιο, έχοντας 41 εμφανίσεις (2 γκολ, 5 ασίστ) σε όλες τις διοργανώσεις. Στις 7 Ιουλίου 2016, υπέγραψε συμβόλαιο με την κυπριακή Ομόνοια. Στις 15 Ιουλίου 2017 επέστρεψε στη Σούπερ Λιγκ και υπέγραψε με την Κέρκυρα για ένα έτος. 

Στις 19 Ιουλίου 2018, υπέγραψε συμβόλαιο με τη Μποτοσάνι στο Πρωτάθλημα Ρουμανίας. 

Στις 2 Αυγούστου 2019, υπέγραψε συμβόλαιο με τη Στεάουα Βουκουρεστίου.

Εθνική ομάδα 
Ο Σοϊλέδης έχει αγωνιστεί με τις «μικρές» Εθνικές Ελλάδας Κ17 (3 συμ., 1 γκολ), Κ19 (7 συμ.) και Κ21 (13 συμ., 1 γκολ).

Η συμμετοχή στο Survivor 
Την περίοδο 2021-2022, ο Σοϊλέδης συμμετείχε στον 9ο κύκλο του Survivor Ελλάδας.Έφτασε μέχρι τον τελικό και κατέκτησε την 2η θέση.

Προσωπική ζωή 
Από τον Νοέμβριο του 2017, είναι σε σχέση με την δημοσιογράφο Μαρία Αντωνά.

Διακρίσεις 
Ολυμπιακός 

 Πρωτάθλημα Ελλάδας (2): 2008, 2009 
 Κύπελλο Ελλάδας (2): 2008, 2009 
 Σούπερ Καπ: 2007

Νίκη Βόλου 

 Φούτμπολ Λιγκ: 2014

ΑΕΚ Αθηνών 

 Φούτμπολ Λιγκ: 2015 (Νότιος Όμιλος)
 Κύπελλο Ελλάδας: 2016 

Στεάουα Βουκουρεστίου 

 Κύπελλο Ρουμανίας: 2019-20

Στατιστικά σταδιοδρομίας

Παραπομπές

Εξωτερικοί σύνδεσμοι 
 Προφίλ στο Onsports.gr
Προφίλ στο Transfermarkt.com
 Ολυμπιακός - Προφίλ
 Ελλάδα Κ19 - Προφίλ

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ποδοσφαιριστές ΟΦΗ
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Λεβαδειακού
Ποδοσφαιριστές Δόξας Δράμας
Ποδοσφαιριστές Νίκης Βόλου
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Ομόνοιας Λευκωσίας
Ποδοσφαιριστές Α΄ κατηγορίας Κύπρου
Έλληνες ποδοσφαιριστές στο εξωτερικό
Ξένοι ποδοσφαιριστές στην Κύπρο
Ποδοσφαιριστές Α.Ο. Κέρκυρας
Ποδοσφαιριστές ΦΚ Μποτοσάνι
Ποδοσφαιριστές Λίγκα 1 (Ρουμανία)
Ξένοι ποδοσφαιριστές στη Ρουμανία
Ποδοσφαιριστές Στεάουα Βουκουρεστίου
Σύνταγμα της Ελλάδος του 1844

Το πρώτο σύνταγμα του Βασιλείου της Ελλάδος ήταν το Ελληνικό Σύνταγμα του 1844. Στις 3 Σεπτεμβρίου 1843, η στρατιωτική φρουρά της Αθήνας, με τη βοήθεια των πολιτών, επαναστάτησε και απαίτησε από τον βασιλιά Όθωνα την παραχώρηση Συντάγματος. 

Το Σύνταγμα που διακηρύχτηκε τον Μάρτιο του 1844 προήλθε από τις εργασίες της «Εθνικής Συνέλευσης της Τρίτης Σεπτέμβρη των Ελλήνων στην Αθήνα» και ήταν ένα Συνταγματικό Σύμφωνο, δηλαδή μια σύμβαση μεταξύ του μονάρχη και του Έθνους. Το Σύνταγμα αυτό αποκαθιστούσε τη Συνταγματική Μοναρχία και βασίστηκε στο Γαλλικό Σύνταγμα του 1830 και στο Βελγικό Σύνταγμα του 1831. 

Οι κύριες διατάξεις του ήταν οι εξής: Καθιέρωσε την αρχή της μοναρχικής κυριαρχίας, καθώς ο μονάρχης ήταν η αποφασιστική δύναμη του κράτους. Η νομοθετική εξουσία ασκούταν από το βασιλιά - ο οποίος είχε επίσης το δικαίωμα να κυρώνει τους νόμους - από το Κοινοβούλιο και τη Γερουσία.  Τα μέλη του Κοινοβουλίου μπορούσαν να είναι τουλάχιστον 80 και εκλέγονταν για τριετή θητεία με καθολική ψηφοφορία.  Οι γερουσιαστές διορίζονταν με ισόβια θητεία από το βασιλιά και ο αριθμός τους ήταν 27, αν και ο αριθμός αυτός θα μπορούσε να αυξηθεί εάν επρόκειτο για ανάγκη και σύμφωνα με τη βούληση του μονάρχη, αλλά δεν θα μπορούσε να υπερβεί το ήμισυ του αριθμού των μελών του Κοινοβουλίου. 

Επίσης, καθιερώνεται η ευθύνη των υπουργών για τις ενέργειες του βασιλιά, ο οποίος τους διορίζει και τους παύει. Ο τομέας της δικαιοσύνης προέρχεται από τον βασιλιά και επιβάλλεται στο όνομά του από τους δικαστές που ο ίδιος διορίζει. 

Τέλος, αυτή η Συνέλευση ψήφισε τον εκλογικό νόμο της 18ης Μαρτίου 1844, ο οποίος ήταν ο πρώτος ευρωπαϊκός νόμος που προέβλεπε, κατ 'ουσίαν, την καθολική ψηφοφορία (αλλά μόνο για τους άνδρες).  

Παρά το γεγονός ότι ο Όθωνας αποδέχτηκε την καθιέρωση ενός συνταγματικού καθεστώτος, δεν είχε την τάση να το επιβάλει και, παραβιάζοντας τόσο το πνεύμα όσο και το γράμμα του Συντάγματος, προσπάθησε να συγκεντρώσει όσο το δυνατόν περισσότερη εξουσία. Τη νύχτα της 11ης Οκτωβρίου 1862.. το αυξανόμενο κύμα δυσαρέσκειας οδήγησε τους λαούς και τους στρατιωτικούς να εξεγερθούν και να αποφασίσουν την έξωση του Όθωνα.

Παραπομπές 

1844
Μπεκάσι

Το Μπεκάσι είναι η 5η πολυπληθέστερη πόλη στην Ινδονησία, ευρισκόμενη δυτικά της πρωτεύουσας της Ινδονησίας, της Τζακάρτας. Στην απογραφή του 2014 είχε 2.663.011 κατοίκους.

Δημογραφικά
Ο τελευταίος (2014) πληθυσμός του Μπεκάσι ήταν 2.663.011, με πυκνότητα 11.900 κατ./ τ.χλμ. Το Μπεκάσι κατοικείται από πολλές διαφορετικές εθνοτικές ομάδες. Οι περισσότεροι πολίτες στο Μπεκάσι πιστεύουν στο Ισλάμ. Άλλες θρησκείες περιλαμβάνουν τον Χριστιανισμό (τον Ρωμαιοκαθολοκισμό και τον Προτεσταντισμό), τον Ινδουισμό, τον Βουδισμό και τον Κομφουκιανισμό.

Οικονομία
Το Μπεκάσι έχει ήδη εξελιχθεί ένα από τα μεγαλύτερα κέντρα ανάπτυξης στην Ινδονησία. Η πόλη έχει το 2,11% του συνολικού εθνικού ΑΕΠ. Πρόσφατα, πολλοί αλλοδαποί (οι περισσότεροι από τους Κορεάτες, τους Ιάπωνες, τους Πινγκ και τους Κινέζους) έχουν δημιουργήσει τις επιχειρήσεις τους για να αξιοποιήσουν τον δυναμισμό τους και να ενισχύσουν την οικονομία τους στο Μπεκάσι. Η οικονομία του Μπεκάσι βασιζόταν κυρίως στον τουρισμό.

Πόλεις της Ινδονησίας
2019 (αριθμός)

Το 2019 (Δύο χιλιάδες δέκα εννέα) είναι ο σύνθετος αριθμός μετά το 2018 και πριν από το 2020

Ιδιότητες 
 Είναι περιττός αριθμός  καθώς δεν διαιρείται ακριβώς με το 2.
 Είναι αριθμός που αποτελείται από 4 διαιρέτες : 1, 3, 673, 2019. Δεδομένου ότι το άθροισμα των διαιρετών του (εξαιρουμένου του ίδιου αριθμού) είναι 677 <2019, είναι ελαττωματικός αριθμός. 
 Πρόκειται για έναν ημιπρώτο αριθμό. 
 Είναι ευτυχής αριθμός.  
 Είναι μέρος των πυθαγόρειων τριάδων (1155, 1656, 2019), (2019, 2692, 3365), (2019, 226460, 226469), (2019, 679392, 679395), (2019, 2038180, 2038181).
 Είναι σύνθετος αριθμός καθώς πέρα από τον εαυτό του και το 1 διαθέτει και άλους αριθμούς ως διαιρέτες.

Αστρονομία 
 Ο 2019 φαν Αλμπάντα είναι αστεροειδής της κύριας ζώνης του ηλιακού συστήματος.

Άλλοι τομείς 
 2019 - Η Μετά την πτώση της Νέας Υόρκης είναι μετα-αποκαλυπτική ταινία επιστημονικής φαντασίας του 1983.

Άλλα
 Το έτος 2019 ή 2019 π.Χ.
 στον ελληνικό κώδικα Μπράιγ ο αριθμός εκφράζεται ως 
 στην ελληνική νοηματική γλώσσα ο αριθμός εκφράζεται ως 
 στον κώδικα Μορς ο αριθμός εκφράζεται ως

Παραπομπές

Εξωτερικοί σύνδεσμοι

 OEIS - 2019 - Online Encyclopedia of Integer Sequences
 Number 2019 - bikubik.com

Ακέραιοι αριθμοί
Επετηρίς μεταφρασιολογίας

Επετηρίς μεταφρασιολογίας: Μελέτες πάνω στη θεωρία, πρακτική και διδακτική της μετάφρασης (πολωνικά: Rocznik Przekładoznawczy. Studia nad teorią, praktyką i dydaktyką przekładu) είναι ένα επτιστημονικό περιοδικό ομότιμης αναθεώρησης το οποίο δημοσιεύεται κάθε χρόνο υπό την αιγίδα του Πανεπιστημίου του Νικολάου Κοπερνίκου στο Τόρουν (UMK). Το περιοδικό καλύπτει το επιστημονικό πεδίο της μεταφρασιολογίας εστιάζοντας στην έρευνα ποίκιλων θεμάτων που σχετίζονται με τη θεωρία, πρακτική και διδακτική της μετάφρασης. Ο κύριος στόχος του περιοδικού είναι να υπάρχει μια πλατφόρμα ανταλλαγής ιδεών ανάμεσα στους μελετητές και πρακτικούς της μετάφρασης. Κάθε τεύχος αποτελείται από τα τρία μέρη:  

 Άρθρα και μελετήματα

 Μεταφράσεις

 Varia /Διάφορα/

Η συντακτική ομάδα αποτελείται από αντιπροσώπους διαφόρων νεοφιλολογιών (αγγλικής, γερμανικής, γαλλικής, σλαβικής, ελληνικής). Πρωτοεκδόθηκε το 2005. Προς το παρόν έχουν δημοσιευτεί 13 τεύχη τα οποία είναι διαθέσιμα είτε σε έντυπη είτε σε ηλεκτρονική μορφή στον ιστοτόπο της Ακαδημαϊκης Πλατφόρμας των Περιοδικών του UMK.

Εξωτερικοί σύνδεσμοι 
 Η επίσημη ιστοσελίδα του περιοδικού
 Η πλατφόρμα με όλα τα τεύχη σε μορφή pdf
Ρωσικός αλυτρωτισμός

Ο ρωσικός αλυτρωτισμός αναφέρεται γενικά σε αλυτρωτικές απαιτήσεις σε τμήματα της πρώην Ρωσικής Αυτοκρατορίας ή ΕΣΣΔ που έγιναν κατά τη διάρκεια του 21ου αιώνα από τη Ρωσική Ομοσπονδία. 

Η προσάρτηση της Κριμαίας εξηγείται εν μέρει ως αλυτρωτικός ισχυρισμός.

Ιστορία

Ρωσική Αυτοκρατορία 
Από τον 16ο αιώνα μέχρι τον 20ό αιώνα, η Ρωσική Αυτοκρατορία ακολούθησε επεκτατική πολιτική. Λίγες από αυτές τις πράξεις είχαν αλυτρωτικές δικαιολογίες, αν και η κατάκτηση μερών της Οθωμανικής Αυτοκρατορίας στον Καύκασο για να φέρουν τους Αρμένιους Χριστιανούς υπό την προστασία του Τσάρου μπορεί να αποτελεί ένα παράδειγμα.

Μετασοβιετική ιστορία (1991-21ος αιώνας) 
Μετά τη διάλυση της ΕΣΣΔ το 1991, θεωρήθηκε ότι η Ρωσική Ομοσπονδία θα παραιτηθεί από σχέδια εδαφικής επέκτασης ή κρατικού εθνικισμού, παρά το γεγονός ότι περίπου 25 εκατομμύρια εθνοτικοί Ρώσοι ζουν σε γειτονικές χώρες εκτός Ρωσίας. Οι Στίβεν Μ. Σάιντεμαν και Ρ. Ουίλιαμ Έιρς ισχυρίζονται ότι η Ρωσία ακολούθησε μια μη αλυτρωτική πολιτική τη δεκαετία του 1990 παρά κάποιες δικαιολογίες για τις αλυτρωτικές πολιτικές. Ένας παράγοντας που απείλησε τον αλυτρωτισμό ήταν το επίκεντρο του αποφασιστικού ενδιαφέροντος για εδραίωση της εξουσίας και της οικονομίας στη Ρωσία. Επιπλέον, δεν βρέθηκε μια σταθερά δημοφιλής πολιτική αλυτρωτισμού για το εκλογικό σώμα, και οι πολιτικοί που πρότειναν τέτοιες ιδέες δεν πήγαιναν καλά εκλογικά. Οι ρώσοι εθνικιστές πολιτικοί τείνουν να επικεντρώνονται στις εσωτερικές απειλές και όχι στα συμφέροντα των Ρώσων εκτός της ομοσπονδίας. 

Έχει προταθεί ότι η προσάρτηση της Κριμαίας το 2014 αποδεικνύει την σημερινή προσήλωση της Ρωσίας στον αλυτρωτισμό. 

Η προσάρτηση της Κριμαίας οδήγησε σε νέο κύμα ρωσικού εθνικισμού, με μεγάλα τμήματα του ρωσικού ακροδεξιού κινήματος να επιδιώκουν τη προσάρτηση ακόμη περισσότερης γης από την Ουκρανία, συμπεριλαμβανομένης και της μη αναγνωρισμένης Ομοσπονδιακής Πολιτείας της Νέας Ρωσίας. Ο Βλαντιμίρ Σοκόρ πρότεινε ότι η ομιλία του Βλαντιμίρ Πούτιν μετά την προσάρτηση της Κριμαίας ήταν ντε φάκτο "μανιφέστο του αλυτρωτισμού της μεγάλης Ρωσίας". Εντούτοις, μετά την επιβολή διεθνών κυρώσεων κατά της Ρωσίας στις αρχές του 2014, αυτό οδήγησε και στον θάνατο του σχεδίου της «Νέας Ρωσίας»: την 1η Ιανουαρίου 2015, η ιδρυτική ηγεσία ανακοίνωσε ότι το σχέδιο έχει τεθεί σε αναμονή και στις 20 Μαΐου τα συστατικά μέλη ανακοίνωσαν πάγωμα του πολιτικού σχεδίου. 

Ορισμένοι Ρώσοι εθνικιστές επιδιώκουν να προσαρτήσουν τμήματα του «κοντινού εξωτερικού», όπως τα κράτη της Βαλτικής  ενώ ορισμένοι φοβούνται πιθανή κλιμάκωση λόγω ρωσικών αλυτρωτικών φιλοδοξιών στο βόρειο Καζακστάν.

Δείτε επίσης 
 Νοσταλγία για την Σοβιετική Ένωση
 Υπερδνειστερία
 Πόλεμος στο Ντονμπάς
 Ρωσική Αμερική

Σημειώσεις

Παραπομπές

Πηγές

Περαιτέρω ανάγνωση 
 

Εδαφικές διαμάχεςΡωσικός εθνικισμός
Φέλιξ Τσισεκέντι

Ο Φέλιξ Αντουάν Τσιζεκέντι Τσιλόμπο  (Félix Antoine Tshisekedi Tshilombo   - γεννηθείς στις 13 Ιουνίου 1963) είναι ο ηγέτης της Ένωσης για τη Δημοκρατία και την Κοινωνική Πρόοδο (UDPS), του παλαιότερου και μεγαλύτερου αντιπολιτευόμενου κόμματος της Λαϊκής Δημοκρατίας του Κονγκό .   Από τις 24 Ιανουαρίου 2019 είναι ο Πρόεδρος της Λαϊκής Δημοκρατίας του Κονγκό.  Είναι ο γιος του αποβιώσαντος Ετιέν Τσισεκέντι, διατελέσαντος τρεις φορές πρωθυπουργού του Ζαΐρ και αρχηγού της αντιπολίτευσης, και έγινε ο πρώτος πρόεδρος του Κονγκό, ο οποίος έχει συγγενική σχέση με έναν πρωθυπουργό.

Πρώτα χρόνια 
Ο Τσιζεκέντι γεννήθηκε στο Λεοπολντβίλ στις 13 Ιουνίου 1963 από τη μητέρα του Μαρτέ και στον πατέρα του Ετιέν Τσιζεκέντι, ο οποίος διετέλεσε πρωθυπουργός του Ζαΐρ στη δεκαετία του 1990.  Ο πατέρας του είναι εθνότητας Λούμπα. Ο Φέλιξ είχε μια άνετη ζωή ως νεαρός στην πρωτεύουσα.  Όταν ο πατέρας του δημιούργησε το UDPS στις αρχές της δεκαετίας του 1980, αντιτιθέμενος δημόσια στον Μομπούτου , ο Φέλιξ αναγκάστηκε να συνοδεύσει τον αντιφρονούντα πατέρα του σε κατ' οίκον περιορισμό στο χωριό καταγωγής του, στο κεντρικό Κασάι. Αυτό οδήγησε στον τερματισμό των σπουδών του.  Το 1985 ο Μομπούτου επέτρεψε σε αυτόν, τη μητέρα του και τους αδελφούς του να εγκαταλείψουν το Κασάι.  Πήγε να ζήσει στις Βρυξέλλες στο Βέλγιο, όπου εργάστηκε σε ασυνήθιστες δουλειές, απολάμβανε τη νυχτερινή ζωή και έγινε ενεργός μαχητής του UDPS.

Πολιτική σταδιοδρομία 
Στα τέλη του 2008, ο Τσισεκέντι διορίστηκε γραμματέας Εξωτερικών του UDPS.   Τον Νοέμβριο του 2011, έλαβε έδρα στην Εθνοσυνέλευση, εκπροσωπώντας την πόλη Εμπούτζι Μάγι (Mbuji Mayi) στην επαρχία Ανατολικό Κασάι.  Δεν πήρε την έδρα του επικαλούμενος ψευδείς εκλογές και η εντολή του ακυρώθηκε για "απουσία".  

Τον Μάιο του 2013, αρνήθηκε τη θέση εισηγητή στην Ανεξάρτητη Εθνική Εκλογική Επιτροπή (CENI), λέγοντας ότι δεν θέλει να θέσει σε αναμονή την πολιτική του σταδιοδρομία  καθώς το άρθρο 17 της CENI αποκλείει την ιδιότητα μέλους για όσους είναι μέλη πολιτικού σχηματισμού.  

Τον Οκτώβριο του 2016, ο Τσιζεκέντι έγινε γενικός γραμματέας του UDPS.   Στις 31 Μαρτίου 2018 εξελέγη αρχηγός του UDPS μετά τον θάνατο του πατέρα του την 1η Φεβρουαρίου 2017.   Την ίδια μέρα επιλέχθηκε από το κόμμα του να είναι ο προεδρικός υποψήφιος του UDPS στις γενικές εκλογές που έλαβαν χώρα στις 30 Δεκεμβρίου 2018.  

Στις 10 Ιανουαρίου 2019 ανακοινώθηκε ότι ο Τσιζεκέντι εξελέγη πρόεδρος της Λαϊκής Δημοκρατίας του Κονγκό στις εκλογές που διεξήχθησαν στις 30 Δεκεμβρίου 2018.   Νίκησε ένα άλλο ηγέτη της αντιπολίτευσης, τον Μαρτέν Φαγιολού, και τον Εμανυέλ Ραμαζανί Σανταρί, ο οποίος υποστηρίχθηκε από τον απερχόμενο λόγω ορίων θητείας πρόεδρο Ζοζέφ Καμπιλά,ο οποίος ήταν πρόεδρος για δεκαοκτώ χρόνια.  Ο Φαγιολού, ο επιλαχών, ισχυρίστηκε νοθεία  και αμφισβήτησε τα αποτελέσματα των εκλογών.

Παραπομπές

Εξωτερικοί σύνδεσμοι
 

Πρόεδροι της Λαϊκής Δημοκρατίας Κονγκό
Ηγέτες εν ενεργεία
Εξέγερση του Κιλελέρ

Η εξέγερση του Κιλελέρ πραγματοποιήθηκε στη Θεσσαλία, το Μάρτιο του 1910, όταν οι ντόπιοι αγρότες ξεκίνησαν μαζικές διαμαρτυρίες ενάντια στα διευρυμένα προνόμια των "τσιφλικάδων" και τον περιορισμό των δικαιωμάτων των ίδιων. Η διαμαρτυρία κατάληξε άδοξα, στις 6 Μαρτίου 1910, όταν οι χωροφύλακες πυροβόλησαν εν ψυχρώ τους αγρότες. Περισσότεροι από τέσσερις διαδηλωτές σκοτώθηκαν και πολλοί τραυματίστηκαν.

Εξέγερση του Κιλελέρ

Ακόμα και αν οι αγροτικές περιοχές της Θεσσαλίας, και η ίδια η Θεσσαλία, δόθηκε από την Οθωμανική Αυτοκρατορία στο Βασίλειο της Ελλάδος, μέσω της Συνθήκης της Κωνσταντινουπόλεως, το 1881, οι αγροτικές περιοχές συνέχισαν για πολλά χρόνια να διοικούνται μέσω του συστήματος "Τσιφλίκι", ενώ οι Τσιφλικάδες είχαν ένα ημιφεουδαρχικό καθεστώς. Οι Τσιφλικάδες υποχρεώθηκαν να παράσχουν στέγη στους αγρότες τους και δεν τους επιτράπηκε να άγουν καταναγκαστική εργασία. Καθώς οι συνθήκες διαβίωσης και εργασίας των αγροτών επιδεινώθηκαν, οι διαμαρτυρίες έγιναν πιο συχνές, ιδίως μετά τη δολοφονία προσωπικοτήτων όπως ο ακτιβιστής Μαρίνος Αντύπας. Οι υποσχέσεις του Ελευθέριου Βενιζέλου, κατά την εκλογική του εκστρατεία του 1910, σχετικά με τη γεωργική μεταρρύθμιση, επιδείνωσαν περαιτέρω τις συνθήκες. Το Μάρτιο του 1910, οι αγρότες διοργάνωσαν μαζική διαμαρτυρία στη Λάρισα.

Η εξέγερση του Κιλελέρ ξεκίνησε όταν  εκατοντάδες αγρότες προσπάθησαν να ταξιδέψουν με τρένο στη Λάρισα χωρίς να αγοράσουν εισιτήρια. Όταν το αίτημά τους απορρίφθηκε, οι αγρότες κατέβηκαν  και συγκρούστηκαν με το σταθμάρχη, ο οποίος ζήτησε την παρέμβαση της Χωροφυλακής. Καθώς οι ειδήσεις για τις δολοφονίες εξαπλώθηκαν στη Λάρισα, οι συγκρούσεις μεταξύ χωροφυλάκων και διαδηλωτών επεκτάθηκαν.
Έντουαρντ Βέρνον

Ο Ναύαρχος Έντουαρντ Βέρνον (12 Νοεμβρίου 1684 - 30 Οκτωβρίου 1757) ήταν βρετανός ναυτικός αξιωματικός. Είχε μια μακρά και ξεχωριστή καριέρα, ανερχόμενη στην τάξη ναυάρχου μετά από 39 χρόνια υπηρεσίας. Ως αντιναύαρχος κατά τη διάρκεια του πολέμου του αυτιού του Τζένκινς, το 1739 ήταν υπεύθυνος για τη κατάληψη του Πόρτο Μπέλο. Ωστόσο, η αργότερα αμφίβια λειτουργία του ενάντια στην Καρθαγένα της Ινδιάδας υπέστη σοβαρή ήττα. Ο Βερνόν επίσης υπηρέτησε τρεις φορές ως βουλευτής και μίλησε για τα ναυτικά θέματα στο Κοινοβούλιο, κάνοντάς τον αμφιλεγόμενο.

Πρώτα χρόνια
Γεννημένος στο Ουέστμινστερ του Λονδίνου, ο Έντουαρντ ήταν ο δεύτερος γιος του Τζέιμς Βέρνον, υπουργός Εξωτερικών του Γουλιέλμου Γ΄ της Αγγλίας. Ο Έντουαρντ είχε έναν άλλο αδελφό, τον Τζέιμς, ο οποίος έγινε βρετανός απεσταλμένος στη Δανία και υπηρέτησε ως βουλευτής και υπάλληλος του Ιδιωτικού Συμβουλίου. Ο Βέρνον παρακολούθησε σύντομα τη Σχολή του Ουέστμινστερ και στη συνέχεια προσχώρησε στο Βασιλικό Ναυτικό στις 10 Μαΐου 1700 ως εθελοντής στο καράβι HMS Shrewsbury. Η δευτεροβάθμια εκπαίδευση του Έντουαρντ έρχεται έντονα σε αντίθεση με τον κανόνα των βασιλικών αξιωματικών του Ναυτικού της εποχής του, οι περισσότεροι από τους οποίους έλαβαν στοιχειώδη εκπαίδευση πριν αποσταλούν στη θάλασσα σε ηλικία περίπου δώδεκα.

Ναυτική καριέρα

Ο Έντουαρντ συμμετείχε σε 2 πολέμους, στον Πόλεμο της Ισπανικής Διαδοχής (1701 - 1712) και στον Πόλεμο του αυτιού του Τζέκινς (1739 - 1742), πήρε μέρος σε 6 μάχες, από τις οποίες νίκησε τις 4. Σιγά σιγά ανέβαινε ναυτικούς βαθμούς. Μέσα σε 6 χρόνια υπηρεσίας έφτασε στον βαθμό του Πλοίαρχου (1706), πιο μετά έγινε Αρχιπλοίαρχος και πολύ αργότερα Ναύαρχος (1739).

Το τέλος της ναυτικής καριέρας του
Όταν το ναυαρχείο αρνήθηκε να του χορηγήσει το καθεστώς αρχηγού, ζήτησε παραίτηση τον Δεκέμβριο του 1745. Η ναυτική καριέρα του Έντουαρντ είχε, ωστόσο, ένα αμφιλεγόμενο τέλος. Έγραψε δύο φυλλάδια για τις διαφωνίες του με το Ναυαρχείο. Ο πρώτος είχε τίτλο "Ένα δείγμα γυμνής αλήθειας από έναν βρετανό ναύτη" και το δεύτερο "Ορισμένες εποχιακές συμβουλές από έναν ειλικρινή ναύτη". Ως αποτέλεσμα, το Ναυαρχείο έφερε το θέμα στον βασιλιά Γεώργιο Β΄ της Μεγάλης Βρετανίας, ο οποίος συνέστησε να αφαιρεθεί το όνομά του από τον κατάλογο σημαίας ναυτικού. Απολύθηκε στις 11 Απριλίου 1746.

Βουνό Βέρνον
Ο μεγαλύτερος αδελφός του Τζορτζ Ουάσινγκτον, Λοουρενσε Ουάσινγκτον, υπηρέτησε στη ναυαρχίδα του Βέρνον, HMS Princess Caroline και ως αρχηγός της Royal Marines το 1741. Ονόμασε ένα βουνό στην Βιρτζίνια Βέρνον, προς τιμήν του πρώην διοικητή του.

Παραπομπές

Εξωτερικοί σύνδεσμοι
 

Άγγλοι ναύαρχοι
Άγγλοι στρατιωτικοί
Ζαμπία Παλαιολογίνα

Η Ισαβέλα "Ζαμπία" ή "Ζαμπέα" Παλαιολογίνα ήταν Βυζαντινή πριγκίπισσα, νόθα και μοναδική κόρη του αυτοκράτορα Μανουήλ Β´ Παλαιολόγου και το πρώτο του παιδί.

Η Ζαμπία ήταν κόρη του Μιχαήλ και Βενετής ευγενούς με την οποία είχε ερωτική σχέση κατά την παραμονή του στην Βενετία το 1370-1371, ο Σάθας την αναφέρει "Θυγατέρα εκ πορνείας".

Παντρεύτηκε τον Γενουάτη Ιλάριο Ντόρια, εκπρόσωπο της Φλωρεντίας στην Κωνσταντινούπολη, ο οποίος αργότερα αναφέρεται με την προσηγορία "κυρ", κι απέκτησαν τρεις κόρες. Η μεγαλύτερη κόρη τους Ισαβέλα παντρεύτηκε Οθωμανό πρίγκιπα, η Μανφρέντλα που παντρεύτηκε τον Ιωάννη Χρυσωλορά και μία τρίτη ανώνυμη κόρη σύζυγος του Γεωργίου Σαούλ. Ο Ντόρια, όπου όπως φαίνεται ήταν εγκατεστημένος στην Κωνσταντινούπολη, αργότερα χρημάτισε και πρεσβευτής του πεθερού του στον πάπα.

Παραπομπές

Πηγές 
 Βασιλοπούλου, Ναυσικά (2015, Εθνικό και Καποδιστριακό Πανεπιστήμιο Αθηνών (ΕΚΠΑ)), Τα βασιλικά συνοικέσια κατά την εποχή των Παλαιολόγων (1258-1453): πολιτικές προσεγγίσεις που διανέμεται με άδεια (CC BY-SA 4.0), ανακτήθηκε 15 Ιανουαρίου 2019
 Κ.Ν. Σάθας, Μεσαιωνική Βιβλιοθήκη - Ζ΄ Τόμος, ανακτήθηκε 15 Ιανουαρίου 2019

Κόρες Βυζαντινών Αυτοκρατόρων
Ζαμπια
Βυζαντινοί του 14ου αιώνα
Π.Σ. Μακεδονικός Φούφα

Ο Ποδοσφαιρικός Σύλλογος Μακεδονικός Φούφα είναι ποδοσφαιρικός σύλλογος με έδρα τον Φούφα του νομού Κοζάνης. Επίσημο έτος ίδρυσης του συλλόγου είναι το 1977, χρώματα το πράσινο και το κίτρινο και έμβλημα ο Ήλιος της Βεργίνας. Ανήκει στη δύναμη της Ε.Π.Σ. Κοζάνης και από τη σεζόν 2016-17 αγωνίζεται στο πρωτάθλημα της Γ' Εθνικής κατηγορίας. Έδρα του συλλόγου αποτελεί το Δημοτικό γήπεδο Πτολεμαΐδας.

Ιστορικό 
Ο «Μακεδονικός Φούφα» ιδρύθηκε το 1977 στον Φούφα του νομού Κοζάνης, που από το 1932 φέρει τιμητικά το όνομα του Μακεδονομάχου και οπλαρχηγού καπετάν Φούφα, ήρωας κατά τη διάρκεια του Μακεδονικού αγώνα στις αρχές του 20ου αιώνα.

Με την ίδρυση του εντάχθηκε στην Ε.Π.Σ. Βορειοδυτικής Μακεδονίας την οποία διαδέχθηκε η Ε.Π.Σ. Κοζάνης το 1985, στη δύναμη της οποίας και ανήκει έκτοτε. Τις σεζόν 1991-92, 2003-04, 2007-08 και 2015-16 κατέκτησε το πρωτάθλημα της Ε.Π.Σ. Κοζάνης, και τις σεζόν 2008-09, 2013-14, 2014-15 και 2017-18 κατέκτησε το κύπελλο Ε.Π.Σ. Κοζάνης. Το 2014 κατέκτησε για πρώτη φορά το Σούπερ Καπ Ε.Π.Σ. Κοζάνης, επικρατώντας του Εορδαϊκού Πτολεμαΐδας με 2-1. Το 2018 κατέκτησε για 4η φορά το Σούπερ Καπ της Ε.Π.Σ. Κοζάνης, επικρατώντας του Μακεδονικού Σιάτιστας με 1-0. Επίσης, τις χρονιές 1984-85, 1985-86 και 2015-16 ήταν φιναλίστ του κυπέλλου Ε.Π.Σ. Κοζάνης.

Τις σεζόν 1992-93, 2004-05, 2005-06, 2008-09, 2009-10 και 2010-11 αγωνίστηκε στην Δ' Εθνική κατηγορία. Το 2016 συμμετείχε ως πρωταθλητής Ε.Π.Σ. Κοζάνης στο ερασιτεχνικό πρωτάθλημα ανόδου όπου κατέκτησε την 1η θέση του 4ου ομίλου και κέρδισε την άνοδο στην Γ' Εθνική κατηγορία. Από τη σεζόν 2016-17 μέχρι και την τρέχουσα 2018-19, αγωνίζεται στο πρωτάθλημα της Γ' Εθνικής κατηγορίας. Πρώτος αγώνας της ιστορίας του στη Γ' Εθνική ήταν με αντίπαλο την Α.Π.Ε. Λαγκαδά εντός έδρας στις 11 Σεπτεμβρίου 2016 και ηττήθηκε με 1-2.

Παραπομπές

Εξωτερικοί σύνδεσμοι 
 Επίσημη σελίδα facebook του συλλόγου

Αθλητικοί σύλλογοι Κοζάνης
Ιδρύσεις αθλητικών συλλόγων το 1977
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1977
Ντολόρες ντελ Ρίο

Η Ντολόρες Ντελ Ρίο (πλήρες ονοματεπώνυμο María de los Dolores Asúnsolo y López-Negrete, Durango, Μεξικό, 3 Αυγούστου 1904– Newport Beach, Καλιφόρνια, ΗΠΑ, 11 Απριλίου 1983 ) ήταν Μεξικανή ηθοποιός του σινεμά κατά τη διάρκεια των δεκαετιών του ’20 και του ‘30. Η καριέρα της ξεκίνησε το 1925 όταν την ανακάλυψε ο παραγωγός Edwin Carewe. Η Ρίο υπήρξε η πρώτη ηθοποιός του Αμερικανικού Νότου που αναδείχθηκε σε αστέρα πρώτου μέγεθος της βιομηχανίας θεάματος του Χόλιγουντ, θεωρούμενη ως η γυναικεία εκδοχή του Ροντόλφο Βαλεντίνο. Στη χώρα της θεωρείται η πιο σημαντική ηθοποιός του λεγόμενου «Χρυσού Αιώνα του Μεξικανικού Κινηματογράφου» (1940 – 1960). Διέθετε, επίσης, ένα από τα ομορφότερα πρόσωπα του παγκόσμιου κινηματογράφου των ημερών της. Εκτός του σινεμά (ομιλούντος και όχι) η Ντολόρες Ντελ Ρίο εμφανίσθηκε στη  θεατρική σκηνή και στην Τηλεόραση, όπως και πήρε μέρος σε ραδιοφωνικές παραγωγές. Αξιοσημείωτες ήταν οι ερμηνείες της στις ταινίες του βωβού σινεμά «What Price Glory?» (1926), «Resurrection» (1927) και «Ramona» (1928).

Παραπομπές

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί βωβών ταινιών
Μεξικανές ηθοποιοί κινηματογράφου
Μεξικανές ηθοποιοί τηλεόρασης
Μεξικανές ηθοποιοί βωβών ταινιών
Νηλέας Καμαράδος

Ο Νηλέας Καμαράδος (1847, Χίος-1922, Κωνσταντινούπολη) ήταν πρωτοψάλτης, μουσικοδιδάσκαλος και ερευνητής της βυζαντινής μουσικής. Δημοσίευσε μελέτες, κυρίως πάνω στο ρυθμό και το βυζαντινό τονικό σύστημα.

Η ζωή του 
Έζησε τα περισσότερα χρόνια της ζωής του στην Κωνσταντινούπολη, όπου σπούδασε γραφή της ευρωπαϊκής μουσικής, πρακτική της ψαλμωδίας (με δάσκαλο τον Γεράσιμο Κανελλίδη) και θεωρία με τον Παναγιώτη Κηλτσανίδη.

Ως πρωτοψάλτης διακρίθηκε για το ιδιαίτερο ψαλτικό του ύφος, που αποτέλεσε «Σχολή», βασισμένο στα βυζαντινά και αρμενικά συστήματα που του δίδαξαν οι καθηγητές του. Επίσης, ήταν δάσκαλος πολλών διακεκριμένων μουσικολόγων και ψαλτών.

Ήταν ιδρυτικό μέλος του «Ελληνικού Μουσικού Συλλόγου» Κωνσταντινουπόλεως και μέλος της εκπαιδευτικής του Επιτροπής.

Παραπομπές 

Βυζαντινοί μουσικοί
Έλληνες άνδρες τραγουδιστές
Θεμιστοκλής Τζημόπουλος

Ο Θεμιστοκλής Τζημόπουλος (γενν. 20 Νοεμβρίου 1985, Κοζάνη) είναι ποδοσφαιριστής ελληνικής και νεοζηλανδικής καταγωγής, ο οποίος αγωνίζεται ως κεντρικός αμυντικός για τον Λεβαδειακός. Ήταν μέλος της Εθνικής Νέας Ζηλανδίας.

Σταδιοδρομία 
Ξεκίνησε την επαγγελματική του σταδιοδρομία με τον Ακράτητο το Δεκέμβριο του 2003, έχοντας υπογράψει προηγουμένως συμβόλαιο δοκιμαστικής περιόδου. Έπαιξε με τον Ακράτητο στη Σούπερ Λιγκ, πριν από τη μεταγραφή του στη Βέροια, όπου είχε και μία σύντομη περίοδο δανεισμού στην Κέρκυρα το 2008. Τη σεζόν 2009-10, αγωνίστηκε στον Εθνικό Αστέρα στη Φούτμπολιγκ. 

Το Σεπτέμβριο του 2010, ο Τζημόπουλος υπέγραψε συμβόλαιο διάρκειας δύο ετών με τον ΠΑΣ Γιάννινα. 

Στις 6 Απριλίου 2017, είχε χειρουργική επέμβαση στο γόνατο για να αποκαταστήσει την υποτροπή του μηνίσκου και φυσικά έχασε το υπόλοιπο της σεζόν 2016-17.  Στις 2 Μαΐου 2018, παρέτεινε το συμβόλαιο του μέχρι το καλοκαίρι του 2020. Το συμβόλαιο μεταξύ Τζημόπουλου και ΠΑΣ Γιάννινα λύθηκε στις 21 Ιουνίου του 2019. Ο Τζημόπουλος έμεινε ελεύθερος μετά από 9 χρόνια παρουσίας στην ομάδα. 

Στις 24 Ιουνίου 2019, υπέγραψε διετές συμβόλαιο με την πολωνική Κορόνα Κιέλτσε της Εκστρακλάσα.

Διεθνής σταδιοδρομία 
Ο Τζημόπουλος κλήθηκε στην Εθνική Νέας Ζηλανδίας στις 31 Μαρτίου 2015 για έναν φιλικό αγώνα στη Σεούλ εναντίον της Νότιας Κορέας, από τον προπονητή Άντονι Χάντσον. Ο Τζημόπουλος υπήρξε διαθέσιμος για τους Ολόλευκους, μέσω της γενέτειρας της μητέρας του. «Κάθε επαγγελματίας παίκτης ονειρεύεται να παίξει διεθνές ποδόσφαιρο, γι 'αυτό είναι τιμή μου να παίξω για τους Ολόλευκους. Θα είναι μεγάλη πρόκληση για μένα να παίξω σε υψηλότερο επίπεδο και να ανταποκριθώ στις απαιτήσεις της ομάδας», είπε. 

Στις 28 Μαΐου 2016, με ένα γρήγορο γκολ από τον Τζημόπουλο, η Νέα Ζηλανδία ξεκίνησε νικηφόρα στο Κύπελλο Εθνών Ωκεανίας μετά από μια δύσκολη νίκη με 3-1 επί των Φίτζι. Η εξαιρετική χρονιά με τον ΠΑΣ Γιάννινα ήταν το διαβατήριό του, για την κλήση του από τον Άντονι Χάντσον στο τελικό ρόστερ για το Κύπελλο Συνομοσπονδιών του 2017.

Διακρίσεις

Χώρα 

 Νέα Ζηλανδία 

Κύπελλο Εθνών Ωκεανίας: 2016

Ομάδα

 Ακράτητος

Β' Εθνική: 2η θέση 2004-05

Παραπομπές

Εξωτερικοί σύνδεσμοι 
       
 Προφίλ στο Onsports.gr
Προφίλ στο Transfermarkt.com 

Νεοζηλανδοί ποδοσφαιριστές
Έλληνες ποδοσφαιριστές
Νεοζηλανδοί ελληνικής καταγωγής
Αμυντικοί ποδοσφαιριστές
Ποδοσφαιριστές Εθνικής Νέας Ζηλανδίας
Ποδοσφαιριστές Κυπέλλου Συνομοσπονδιών FIFA 2017
Ποδοσφαιριστές Ακράτητου Άνω Λιοσίων
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Π.Α.Ε. Βέροιας
Ποδοσφαιριστές Σούπερ Λιγκ Ελλάδας
Ποδοσφαιριστές Α.Ο. Κέρκυρας
Ποδοσφαιριστές Εθνικού Αστέρα
Ποδοσφαιριστές Π.Α.Σ. Γιάννινα
Ποδοσφαιριστές Κορόνα Κιέλτσε
Ποδοσφαιριστές Εκστρακλάσα
Έλληνες ποδοσφαιριστές στο εξωτερικό
Ξένοι ποδοσφαιριστές στην Πολωνία
Λεβ Λοσίνσκι

Ο Λεβ Ίλιτς Λοσίνσκι (στα ρωσικά: Лев Ильич Лошинский) είναι μαθηματικός και Σοβιετικός συνθέτης σκακιού που γεννήθηκε στη 17η Ιανουαρίου 1913 στην Βαρσοβία της Ρωσικής Αυτοκρατορίας και πέθανε στις 19 Φεβρουαρίου 1976 στην Μόσχα. Ήταν ένα από τα πρώτα τέσσερα πρόσωπα που έλαβαν τον τίτλο του διεθνούς γκραντμάστερ για τη σύνθεση σκακιού κατά τη δημιουργία του βραβείου το 1972.

Κατάλογος βραβείων 
Ο Λοσίνσκι έχει συνθέσει σχεδόν 400 προβλήματα. Πάνω από εκατό έχουν κερδίσει τα πρώτα βραβεία. Θεωρείται ένας από τους μεγαλύτερους Ρώσους προβληματιστές. Ειδικευμένος στα ορθόδοξα προβλήματα, κέρδισε τα πρώτα εννέα σοβιετικά πρωταθλήματα επίλυσης προβλημάτων σε τρεις γύρους (από το 1945 έως το 1968) και τέσσερα πρωταθλήματα σύνθεσης στην κατηγορία των προβλημάτων δύο βολών (1947-1948, 1949- 1952, 1953-1955 και 1959-1961) καθώς και το πρωτάθλημα 1965-1966 στην κατηγορία των προβλημάτων σε περισσότερες από τρεις βολές.

Βιογραφία 
Ο Λοσίνσκι ήταν καθηγητής μαθηματικών στο Πανεπιστήμιο της Μόσχας.

Παραπομπές

Βιβλιογραφία 
      σύνδεσμος=
      σύνδεσμος=
      σύνδεσμος=

Ρώσοι μαθηματικοί
Σοβιετικοί μαθηματικοί
Δημήτρης Δημητρίου (πολιτικός)

Ο Δημήτρης Δημητρίου (Λευκωσία, 4 Μαΐου 1981) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία 
Ο Δημήτρης Δημητρίου γεννήθηκε στην Λευκωσία στις 4 Μαΐου 1981. Ομιλεί, πέρα από την ελληνική, και την αγγλική γλώσσα. Σπούδασε ηλεκτρολογική μηχανική και τεχνολογία υπολογιστών στην Πολυτεχνική Σχολή του Πανεπιστημίου Πατρών και ακολούθησε μεταπτυχιακές σπουδές στη διοίκηση επιχειρήσεων στο Πανεπιστήμιο Κύπρου. Εργάζεται ως ηλεκτρολόγος μηχανικός.

Είναι νυμφευμένος με τη Ντίνα Πέγκα και έχει μια κόρη.

Πολιτική διαδρομή 
Την περίοδο 2009-2011 ήταν αντιπρόεδρος της Νεολαίας του Δημοκρατικού Συναγερμού (ΝΕΔΗΣΥ). Την περίοδο 2013-2017 ήταν πρόεδρος της Οργάνωσης Νέων Επιστημόνων (ΟΝΕ) του ΔΗΣΥ. Από τον Ιούλιο του 2018 είναι εκπρόσωπος τύπου του ΔΗΣΥ.

Εκλέχτηκε βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ για την ΙΑ΄ Κοινοβουλευτική Περίοδο.

Ως βουλευτής, είναι αναπληρωτής πρόεδρος της Κοινοβουλευτικής Επιτροπής Νομικών και μέλος της Κοινοβουλευτικής Επιτροπής Γεωργίας και Φυσικών Πόρων και της Κοινοβουλευτικής Επιτροπής Μεταφορών, Επικοινωνιών και Έργων.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Λευκωσίας
Κύπριοι ηλεκτρολόγοι μηχανικοί
Βουλευτές ΙΑ΄ Κοινοβουλευτικής Περιόδου (Κύπρος)
Βουλευτές ΙΒ΄ Κοινοβουλευτικής Περιόδου (Κύπρος)
Ανδρέας Κανονίδης

O Ανδρέας Κανονίδης (γεννημένος στις 26 Ιουλίου 1991) είναι Έλληνας επαγγελματίας καλαθοσφαιριστής. Έχει ύψος 2,01 μέτρα(6ft 7in)  και μπορεί να παίξει στις θέσεις του σμολ φόργουορντ και του πάουερ φόργουορντ.

Επαγγελματική Καριέρα 
Άρχισε να παίζει μπάσκετ στην ομάδα νέων Αστέρια Θεσσαλονίκης και στη συνέχεια στις ακαδημίες του Πανιωνίου. Ξεκίνησε την επαγγελματική του σταδιοδρομία κατά τη διάρκεια της σεζόν 2008-09, με την ομάδα του Πανιωνίου. Το 2010 μετακόμισε στον Ηλυσιακό και στη συνέχεια, το 2012, στο Μαρούσι . 

Ακολούθως, έπαιξε με το Περιστέρι, πριν μετακομίσει στο Ρέθυμνο και στη συνέχεια στον Κόροιβο Αμαλιάδας.  

Στις 24 Αυγούστου 2015, υπέγραψε με τη Δοξά Λευκάδας της Α2 Εθνικής, πριν μετακομίσει στην ομάδα των Εκπαιδευτηρίων Δούκα.  

Το 2017, υπέγραψε στον Ιωνικό Νικαίας της Β' Εθνικής, όπου την ίδια σεζόν 2017-18 κέρδισε την άνοδο στην Α2 Εθνική.

Εθνική Ελλάδας 
Ο Κανονίδης έπαιξε με τις μικρές εθνικές ομάδες της Ελλάδας. Αγωνίστηκε στο Πανευρωπαϊκό Πρωτάθλημα καλαθοσφαίρισης κάτω των 16 ετών του 2007, στο Πανευρωπαϊκό Πρωτάθλημα καλαθοσφαίρισης κάτω των 18 ετών του 2009 και στο Πανευρωπαϊκό Πρωτάθλημα καλαθοσφαίρισης κάτω των 20 ετών του 2011.

Αναφορές

Εξωτερικοί σύνδεσμοι 

 Προφίλ Euroleague.net 
 Προφίλ FIBA 
 Eurobasket.com Προφίλ 
 Ελληνική Καλάθι Λιγκ Προφίλ  

Σμολ φόργουορντ
Πάουερ φόργουορντ
Καλαθοσφαιριστές Ιωνικού Νίκαιας
Καλαθοσφαιριστές Εκπαιδευτηρίων Δούκα
Καλαθοσφαιριστές Δόξας Λευκάδας
Καλαθοσφαιριστές Κόροιβου Αμαλιάδας
Καλαθοσφαιριστές Ρεθύμνου
Καλαθοσφαιριστές Περιστερίου
Καλαθοσφαιριστές Αμαρουσίου
Καλαθοσφαιριστές Ηλυσιακού
Καλαθοσφαιριστές Πανιωνίου
Καλαθοσφαιριστές Δάφνης Δαφνίου
Έλληνες καλαθοσφαιριστές
Καλαθοσφαιριστές Α1 Εθνικής Ελλάδας
Καλαθοσφαιριστές Α2 Εθνικής Ελλάδας
Καλαθοσφαιριστές Β΄ Εθνικής Ελλάδας
Μπουράκ Χακί

O Μπουράκ Χακί (τουρκικά: Burak Hakki, γενν. Κωνσταντινούπολη, 23 Μαΐου 1972) είναι Τούρκος ηθοποιός και πρώην μοντέλο.

Βιογραφία 
Γεννήθηκε το 1972 στην Κωνσταντινούπολη από τους Τζιχάτ και Γκιουλσούμ Χακί. Είναι απόφοιτος του τμήματος Οικονομικών Επιστημών του Πανεπιστημίου της Κωνσταντινούπολης.

Ξεκίνησε τη καριέρα του στο χώρο του θεάματος ως μοντέλο και ασχολήθηκε με το modeling για τουλάχιστον δέκα χρόνια. Συμμετείχε σε επιδείξεις μόδας, διαφημιστικές καμπάνιες και έλαβε μέρος σε πολλούς διαγωνισμούς. Το 1994 βραβεύτηκε ως το "Καλύτερο Μοντέλο της Τουρκίας". Στο διάστημα 1995-2003 συνεργάστηκε με διάφορα πρακτορεία μοντέλων, κυρίως σε Ιταλία, Γερμανία, Αυστρία, Γαλλία και Ελβετία.

Ακόμη, το 1995 ψηφίστηκε ως το 4ο καλύτερο μοντέλο φωτογραφίας στο διαγωνισμό Manhunt International στην Αυστραλία ενώ το 1997 εκπροσώπησε την Τουρκία στο διαγωνισμό Meditterranee στην Τυνησία και βγήκε 2ος.

Το υποκριτικό του ντεμπούτο, έγινε το 2000, μέσα από τη σειρά «Zehirli Çiçek».

Προσωπική ζωή 
Από το 2001 μέχρι το 2012 ήταν παντρεμένος με την επίσης ηθοποιό Σεμά Σιμσέκ, με την οποία απέκτησαν κι έναν γιο, τον Ριούζγκαρ (γενν. 15 Ιανουαρίου 2008). 

Από το 2017 μέχρι το 2020 είχε σχέση με την Ελληνίδα μοντέλο Χαρά Παππά, η οποία έγινε γνωστή από τη συμμετοχή της στο Greece's Next Top Model.

Φιλμογραφία

Τηλεόραση

Κινηματογράφος 

Τούρκοι ηθοποιοί
Αλβίζε Γ΄ Μοτσενίγκο

Ο Αλβίζε Γ΄ Μοτσενίγκο ή Σεμπαστιάνο Μοτσενίγκο (29 Αυγούστου 1662 - 21 Μαΐου 1732), μέλος της Οικογένειας Μοτσενίγκο ήταν ο 112ος Δόγης της Βενετίας (24 Αυγούστου 1722 - 21 Μαΐου 1732). Διετέλεσε από την Δημοκρατία της Βενετίας δυο φορές Προβλεπτής στην Δαλματία (1696 - 1702) και (1717 - 1720).
Ο Αλβίζε Γ΄ Μοτσενίγκο ήταν ο πιο διάσημος Δόγης της Βενετίας τον 18ο αιώνα, ανέβηκε στην εξουσία την εποχή που η Δημοκρατία ξεκίνησε μια μεγάλη περίοδο παρακμής που ολοκληρώθηκε με την πτώση της (1797). Αφιέρωσε το μεγαλύτερο μέρος της ζωής του πολεμώντας σκληρά για να υπερασπιστεί τις Βενετικές κτήσεις στα Βαλκάνια από την Οθωμανική Αυτοκρατορία.

Η πολιορκία της Κέρκυρας

Μετά την έκρηξη του Έβδομου Βενετοτουρκικού πολέμου και την εύκολη ανακατάληψη της Πελοποννήσου (1716) οι Οθωμανοί ξεκίνησαν την πολιορκία της Κέρκυρας, οι δυνάμεις των Βενετών με αρχηγό τον ίδιο τον Σεμπαστιάνο Μοτσενίγκο ήρθαν να υπερασπιστούν το νησί. Οι Οθωμανοί εμφανίστηκαν στο Βουθρωτό στην γειτονική Αλβανία με 33.000 άντρες, από εκεί μεταφέρθηκαν στην παραλία της Ιψού (8 Ιουλίου 1716). Ο στόλος των Βενετσιάνων νίκησε τους Οθωμανούς στο Κανάλι της Κέρκυρας, οι Οθωμανοί αφού κατέλαβαν μερικά κάστρα (19 Ιουλίου 1716) πολιόρκησαν 22 μέρες την πρωτεύουσα. Οι 5.000 Βενετσιάνοι μαζί με τους μισθοφόρους τους υπό την ηγεσία του Σεμπαστιάνο Μοτσενίγκο και οι 3.000 Κερκυραίοι υπό την ηγεσία του κόμη βον ντε Σούλενμπουργκ υπερασπίστηκαν για άλλη μια φορά επιτυχώς το νησί. Οι Οθωμανοί έλυσαν την πολιορκία και αποχώρησαν ηττημένοι.

Δόγης της Βενετίας

Η Δημοκρατία αντάμειψε τον Σεμπαστιάνο Μοτσενίγκο για τις υπηρεσίες του και τον διόρισε για δεύτερη φορά Προβλεπτή της Βενετικής Δαλματίας (1717 - 1720). Στην δεύτερη θητεία του μπόρεσε να καταλάβει πολλά παραλιακά λιμάνια όπως το Σίγκνο και το Ίμοτσκι τα οποία κέρδισε η Βενετία από τους Τούρκους και κατοχυρώθηκαν στην Δημοκρατία με την Συνθήκη του Πασάροβιτς. Τα νέα Δαλματικά σύνορα ανάμεσα στην Βενετσιάνικη και την Οθωμανική επικράτεια ονομάστηκαν "Γραμμή του Μοτσενίγκο". Σε δυο χρόνια μετά την λήξη της δεύτερης θητείας του εξελέγη Δόγης της Βενετίας μετά τον θάνατο του Τζοβάνι Β΄ Κορνέρ (12 Αυγούστου 1722), παρέμεινε στην θέση αυτή μέχρι τον θάνατο του (21 Μαΐου 1732). Η ταφή του έγινε στον Ναό Αγίων Ιωάννου και Παύλου παραδοσιακό τόπο ταφής των Δόγηδων της Βενετίας από τον 15ο αιώνα.

Παραπομπές

Εξωτερικοί σύνδεσμοι

Γραμμή του Μοτσενίγκο
Γραμμή του Μοτσενίγκο
Ιστορία της Κέρκυρας

Δείτε επίσης

Δόγηδες της Βενετίας

Δόγηδες της Βενετίας
Οικογένεια Μοτσενίγκο
Καπετανιανά Ηρακλείου

Τα Καπετανιανά είναι ορεινό χωριό της Κοινότητας Σταβιών του Δήμου Γόρτυνας στην Περιφερειακή Ενότητα Ηρακλείου της Κρήτης. Βρίσκεται στο νότιο μέρος του νομού και αμφιθεατρικά χτισμένο στις πλαγιές των Αστερουσίων, σε υψόμετρο περίπου 750 μέτρων. Απέχει μέσω του οδικού δικτύου 70,7 χιλιόμετρα από το Ηράκλειο και 21 χιλιόμετρα από την κωμόπολη του Ασημίου.

Ονομασία
Η ονομασία του χωριού προέρχεται από τους λεγόμενους καπεταναίους του με την πλούσια συνεισφορά τους στους αγώνες κατά των Τούρκων.

Ιστορικά στοιχεία
Η πρώτη φορά που αναφέρεται επισήμως το χωριό είναι στην τούρκικη απογραφή του 1834, ενώ σύμφωνα με ιστορικά στοιχεία, ιδρύθηκε από Σφακιανούς αγωνιστές, έπειτα από την επανάσταση του Δασκαλογιάννη.

Εκκλησίες
Στα Καπετανινά βρίσκεται χτισμένος ναός της Παναγίας (Κοίμηση της Θεοτόκου) χρονολογείται από την βυζαντινή περίοδο και τον 15ο αιώνα και η οποία εορτάζει στις 15 Αυγούστου (Δεκαπενταύγουστο). Επίσης, στην θέση Μετζολατί, πάνω στα ερείπια αρχαίου Ιερού Κορυφής, υπάρχει μικρός ναός, αφιερωμένος στον Τίμιο Σταυρό, που εορτάζει στις 14 Σεπτεμβρίου.

Κάτοικοι
 Θάνος Μικρούτσικος: μουσικοσυνθέτης με εξοχική κατοικία στο χωριό

Πηγές
 Το Ηράκλειον και ο Νομός του, Έκδοση Νομαρχίας Ηρακλείου.

Εξωτερικοί σύνδεσμοι
 Gortyna.gov.gr - Επίσημη ιστοσελίδα Δήμου Γόρτυνος. Ανάκτηση: 17/01/2019.
 Interkriti.org: Πληροφορίες για τα χωριά του πρώην Δήμου Κόφινα. Ανάκτηση: 17/01/2019.
 Elliniko-panorama.gr: Καπετανιανά Ηρακλείου. Ανάκτηση: 17/01/2019.
 Thalori.com: Το χωριό Καπετανιανά . Ανάκτηση: 17/01/2019.
 Cretanmagazine.gr: Μια βόλτα στα Καπετανιανά!. Ανάκτηση: 17/01/2019.
 Tripadvisor.com.gr: Εικόνες από τα Καπετανινά. Ανάκτηση: 17/01/2019.

Χωριά του νομού Ηρακλείου
Δήμος Κόφινα
Δήμος Γόρτυνας
Τερψιθέα Σταυρούπολης

Η Τερψιθέα Σταυρούπολης είναι συνοικία της Θεσσαλονίκης με μόνιμο πληθυσμό 6.978 άτομα σύμφωνα με την απογραφή του 2001. Πριν το 2011 με το σχέδιο Καποδίστριας ήταν έδρα του Δήμου Σταυρούπολης ενώ πλέον ανήκει στο Δήμο Παύλου Μελά.

Ιστορία 
Η Τερψιθέα Σταυρούπολης κατοικήθηκε για πρώτη φορά στη σύγχρονη ιστορία τις αρχές του 20ου αιώνα με την εγκατάσταση των προσφύγων της Μ.Ασίας ενώ παλαιότερα αποτελούσε ιδιοκτησία της Μονής Λαζαριστών. Από το 1950 και ύστερα η περιοχή αποτέλεσε κέντρο της καπνοβιομηχανίας από την οποία συγκρατούνταν οικονομικά. Σήμερα η περιοχή της Τερψιθέας είναι η χαρακτηριστικότερη περιοχή της δυτικής Θεσσαλονίκης κυρίως λόγω του περίεργου ρυμοτομικού σχεδιασμού της.

Συγκοινωνία 
Από την Τερψιθέα διέρχονται λεωφορειακές εξής γραμμές του ΟΑΣΘ: Από το κέντρο της συνοικίας η γραμμή 34, πλευρικά της συνοικίας οι γραμμές 1, 18, 27, 32, 38, 56 και 83. Η Τερψιθέα είναι προσβάσιμη από την οδό Λαγκαδά (Ανατολικά) και από την οδό Ιατρού Γωγούση (Νότια).

Παραπομπές 

Συνοικίες και περιοχές Θεσσαλονίκης
Κυριάκος Σαββίδης

Ο Κυριάκος Σαββίδης (γεννημένος στις 20 Ιουνίου 1995, Κατερίνη) είναι Έλληνας επαγγελματίας ποδοσφαιριστής, ο οποίος αγωνίζεται ως μέσος για την ΜΦΚ Ζέμπλιν Μιχαλόβτσε

Σταδιοδρομία σε συλλόγους

ΠΑΟΚ 
Ο Σαββίδης έκανε το επαγγελματικό του ντεμπούτο στο τέλος της σεζόν 2013-14 με την ομάδα του ΠΑΟΚ. Την ίδια σεζόν πανηγύρισε το πρωτάθλημα με την ομάδα U-20, όντας ένας από τους σημαντικότερους παίκτες της. Ακολούθως, υπέγραψε ένα νέο τετραετές συμβόλαιο που θα τον κρατούσε στο σύλλογο μέχρι το καλοκαίρι του 2018. Ο νεαρός μέσος γνωρίζει ότι μια υπογραφή σε ένα χαρτί δεν μπορεί να εξασφαλίσει μια καριέρα και είναι έτοιμος να συνεχίσει τη σκληρή δουλειά. "Αυτό που έκανα πριν, θα συνεχίσω να κάνω τώρα. Δεν αλλάζει τίποτα για μένα. Ο στόχος μου είναι ένας, η μονιμοποίηση στην πρώτη ομάδα"  δήλωσε.

Ζέμπλιν Μιχαλόβτσε (δανεισμός) 
Στις 23 Φεβρουαρίου 2016, εντάχθηκε στη σλοβακική ΜΦΚ Ζέμπλιν Μιχαλόβτσε με δανεισμό μέχρι το τέλος της σεζόν 2015-16.

Πανιώνιος 
Στις 8 Ιουλίου 2016, υπέγραψε συμβόλαιο διάρκειας δύο ετών με τον Πανιώνιο, με τον ΠΑΟΚ να κατέχει το 30% σε περίπτωση μεταπώλησης του.

Άρης 
Στις 24 Ιανουαρίου 2019, υπέγραψε συμβόλαιο 6 μηνών με τον Άρη Θεσσαλονίκης.

Ζέμπλιν Μιχαλόβτσε 
Στις 8 Αυγούστου 2019, υπέγραψε συμβόλαιο με τη Ζέμπλιν Μιχαλόβτσε.

Παραπομπές

Εξωτερικοί σύνδεσμοι 

   
 OnSports
Προφίλ στο Transfermarkt.com

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ποδοσφαιριστές ΜΦΚ Ζέμπλιν Μιχαλόβτσε
Ποδοσφαιριστές Πρωταθλήματος Σλοβακίας
Έλληνες ποδοσφαιριστές στο εξωτερικό
Ποδοσφαιριστές Πανιωνίου
Ποδοσφαιριστές Άρη Θεσσαλονίκης
Βραβείο Οστρόβσκι

Το Βραβείο Οστρόβσκι είναι ένα βραβείο μαθηματικών, που απονέμεται κάθε περιττό έτος για εξαιρετικό επίτευγμα στα μαθηματικά, που κρίνεται από μία διεθνής κριτική επιτροπή από τα πανεπιστήμια της Βασιλείας, της Ιερουσαλήμ, του Βατερλώ και των ακαδημιών της Δανίας και των Κάτω Χωρών. Ο Αλεξάντερ Οστρόβσκι, ένας μακροχρόνιος καθηγητής στο Πανεπιστήμιο της Βασιλείας, δώρησε το κτήμα του στο ίδρυμα, προκειμένου να καθιερώσει ένα βραβείο για εξαιρετικά επιτεύγματα στα γνήσια μαθηματικά και τα θεμέλια των αριθμητικών μαθηματικών. Επί του παρόντος έχει χρηματικό βραβείο 100.000 ελβετικών φράγκων. 

Οι παραλήπτες του είναι: 

 1989: Λουί ντε Μπρανς ντε Μπουρσιά (Γαλλία/Ηνωμένες Πολιτείες)
 1991: Ζαν Μπουργκέν (Βέλγιο)
 1993: Μίκλος Λάτσκοβιτς (Ουγγαρία) και Μαρίνα Ράτνερ (Ρωσία/Ηνωμένες Πολιτείες)
 1995: Άντριου Γουάιλς (Ηνωμένο Βασίλειο) 
 1997: Γιούρι Βαλεντίνοβιτς Νεστερένκο (Ρωσία) και Ζιλ Πιζιέ (Γαλλία)
 1999: Αλεξάντερ Μπέιλινσον (Ρωσία/Ηνωμένες Πολιτείες) και Χέλμουτ Χόφερ (Ελβετία/Ηνωμένες Πολιτείες)
 2001: Χένρικ Ιβάνιετς (Πολωνία/Ηνωμένες Πολιτείες), Πίτερ Σάρνακ (Νότια Αφρική/Ηνωμένες Πολιτείες) και Ρίτσαρντ Τέιλορ (Ηνωμένο Βασίλειο/Ηνωμένες Πολιτείες)
 2003: Πολ Σίμουρ (Ηνωμένο Βασίλειο)
 2005: Μπεν Γκριν (Ηνωμένο Βασίλειο) και Τέρενς Τάο (Αυστραλία/Ηνωμένες Πολιτείες)
 2007: Όντεντ Σχραμ (Ισραήλ/Ηνωμένες Πολιτείες)
 2009: Σορίν Πόπα ( Ρουμανία/Ηνωμένες Πολιτείες)
 2011: Ιμπ Μάντσεν (Δανία), Ντέιβιντ Πρέις (Ηνωμένο Βασίλειο) και Κάνναν Σουνταραράτζαν  (Ινδία/Ηνωμένες Πολιτείες)
 2013: Γιτάνγκ Τζανγκ (Ηνωμένες Πολιτείες)
 2015: Πίτερ Σόλτσε (Γερμανία)
 2017: Ακσάι Βενκατές (Ινδία/Αυστραλία)
2019: Ασσάφ Ναόρ (Ισραήλ/Ηνωμένες Πολιτείες)

Παραπομπές 

Βραβεία μαθηματικών
Λου Λέον Γκερέρο

H Λου Γκερέρο (Lourdes Aflague  "Lou " Leon Guerrero (γεννημένη στις 8 Νοεμβρίου 1950)  είναι πολιτικός του Γκουάμ  και η 9η  Κυβερνήτρια του Γκουάμ , από το 2019.  Εργάστηκε προηγουμένως ως νοσοκόμα και διετέλεσε γερουσιαστής στο Νομοθετικό Σώμα του Γκουάμ από το 1995 έως το 2005.  Είναι η πρώτη  γυναίκα που υπηρετεί  ως πολιτειακή ή εδαφική κυβερνήτης στις Ηνωμένες Πολιτείες με καταγωγή από τον Ειρηνικό.

Πρώτα χρόνια 
Γεννημένη στο Γκουάμ, η Γκερέρο είναι κόρη του Χεσούς Σαμπλάν Λεόν Γκερέρο (1927-2002), ο οποίος ίδρυσε την Τράπεζα του Γκουάμ , και της Ευγενίας Κάλβο Αφλαγουέ Λεόν Γκερέρο. Έχει δύο αδέλφια, τον Χέσε και τον Άντονι (1952-2005). Παρακολούθησε την Γυμνασιακή Ακαδημία της Παναγίας του Γκουάμ και στη συνέχεια μετακόμισε στις ΗΠΑ για να σπουδάσει και να εργαστεί στην Νότια Καλιφόρνια . Απέκτησε ακαδημαϊκούς τίτλους στο Πολιτειακό Πανεπιστήμιο της Καλιφόρνια, του Λος Άντζελες (Πτυχίο Νοσηλευτικής, 1973)  και στο Πανεπιστήμιο της Καλιφόρνιας, στο Λος Άντζελες (Μεταπτυχιακό Δίπλωμα, Δημόσιας Υγείας, 1979).

Καριέρα 
Η Γκερέρο εργάστηκε ως νοσηλεύτρια  στο νοσοκομείο της   Σάντα Μόνικα της Καλιφόρνια στις ΗΠΑ πριν επιστρέψει στο Γκουάμ το 1980. Εργάστηκε στο νοσοκομείο Memorial  του Γκουάμ το 1980 και τελικά έγινε βοηθός διευθύντρια  του νοσοκομείου. Στη συνέχεια εργάστηκε στην  κλινική Προγραμματισμού Οικογενειακής Υγείας και διετέλεσε διευθύντρια επιχειρήσεων (1990-94).

Δημόσια ζωή 
Στην πολιτική, η Γκερέρο υπηρέτησε ως γερουσιαστής της 23ης, 24ης, 26ης, 27ης και 28ης βουλής του Γκουάμ.

Επαγγελματική σταδιοδρομία 
Το 2007 τιμήθηκε ως η καλύτερη γυναίκα διοικήτρια σε μικρές επιχειρήσεις.  Στη συνέχεια παρακολούθησε την Τραπεζική Σχολή της Ακτής του Ειρηνικού (Pacific Coast Banking School) στο Πανεπιστήμιο της Ουάσινγκτον , αποφοιτώντας το 2009.   Διαδεχόμενη τον πατέρα της και τον αδελφό της, η Γκερέρο ανέλαβε πρόεδρος του Διοικητικού Συμβουλίου, Διευθύνουσα Σύμβουλος και πρόεδρος της Τράπεζας του Γκουάμ .  Τον Αύγουστο του 2011 διορίστηκε διευθύντρια της BankGuam Holding Company και είναι επίσης διευθύντρια της Teleguam Holdings, LLC.  

Είναι επίσης πρόεδρος του Εμπορικού Επιμελητηρίου Γυναικών του Γκουάμ  και πρόεδρος της Guampedia.

Κυβερνήτρια 
Τον Φεβρουάριο του 2017, η πρώην γερουσιαστής Λέον Γκερέρο ανακοίνωσε επίσημα την απόφασή της να διεκδικήσει το αξίωμα του επόμενου κυβερνήτη του Γκουάμ .Η πρόεδρος της Τράπεζας της Γκουάμ επέλεξε τον Τζόσουα Τενόριο , αντιπρόεδρο της Guam Auto Spot, για συνυποψήφιο στις επερχόμενες εκλογές των Δημοκρατικών.  Κέρδισαν το χρίσμα για τις εκλογές και έγιναν υποψήφιοι του Δημοκρατικού Κόμματος με ποσοστό 32% της πρωτοβάθμιας ψηφοφορίας.  Η Γκερέρο εξελέγη ως η πρώτη γυναίκα κυβερνήτης του Γκουάμ μετά την επικράτησή της στις γενικές εκλογές με το 50,7% των ψήφων. Ορκίστηκε κυβερνήτρια στις 7 Ιανουαρίου 2019.

Προσωπική ζωή 
Παντρεύτηκε τον δικηγόρο Τζεφ Κουκ. Έχουν δύο παιδιά, τον Χοακίν και τη Μαριάνα.

Παραπομπές 

Γκερερο
Γκερερο